b'\n_START_ARTICLE_\nEeva Vilkkumaa\n_START_PARAGRAPH_\nEeva Vilkkumaa (s. 7. tammikuuta 1981 Helsinki) on tekniikan tohtori, my\xc3\xb6s muusikko ja musiikkin\xc3\xa4yttelij\xc3\xa4. Vilkkumaa harrasti tanssia ja laulua jo lapsuudessaan. H\xc3\xa4n tanssii, laulaa sek\xc3\xa4 soittaa kitaraa ja pianoa. H\xc3\xa4n on n\xc3\xa4ytellyt Grease-musikaalissa ja Helsingin kaupunginteatterissa Tuhkimon p\xc3\xa4\xc3\xa4osassa. Kes\xc3\xa4ll\xc3\xa4 2004 h\xc3\xa4n esiintyi Peacockin Saturday Night Feverin p\xc3\xa4\xc3\xa4t\xc3\xa4hten\xc3\xa4. Vilkkumaa on my\xc3\xb6s tanssinut balettia Kansallisoopperan balettikoulussa ja esiintynyt Carmenin ja Toscan lapsikuoroissa. _NEWLINE_Vuonna 2008 h\xc3\xa4n valmistui diplomi-insin\xc3\xb6\xc3\xb6riksi.  Vilkkumaa on tekniikan tohtori. H\xc3\xa4n v\xc3\xa4itteli tohtoriksi 2014 ja v\xc3\xa4it\xc3\xb6skirjan aihe oli Malliperusteisia p\xc3\xa4\xc3\xa4t\xc3\xb6sprosesseja agendan rakentamiseen ja hankerahoitukseen. H\xc3\xa4net on nimitetty apulaisprofessoriksi Aalto-yliopistoon._NEWLINE_Eeva Vilkkumaan vanhempi sisar on Maija Vilkkumaa.'